బ్యాంకు రుణాలపై వడ్డీ రేట్లు తగ్గించాలి: విత్తమంత్రి
న్యూఢిల్లీ (ఏజెన్సీ)| PNR| Last Modified      శనివారం,  5 జనవరి 2008 (16:48 IST)
బ్యాంకులు తమ ఆస్తుల విలువను బేరీజు వేసుకుని డిపాజిట్లు, రుణాలపై వడ్డీ రేట్లను తగ్గించాల్సి ఉందని కేంద్ర ఆర్థిక మంత్రి చిదంబరం సూచించారు. ప్రభుత్వ రంగ బ్యాంకుల ఛైర్‌పర్సన్స్‌తో న్యూఢిల్లీలో జరిగిన త్రైమాసిక సమీక్షా సమావేశం నిర్వహించారు. ఈ సందర్భంగా ఆయన విలేఖరులతో మాట్లాడుతూ... బ్యాంకు డిపాజిట్లు మరియు రుణాలపై వడ్డీరేట్ల తగ్గింపు తాను కోరుకుంటున్న మేరకు తగ్గుతాయే లేదో చెప్పలేమని చిదంబరం పేర్కొన్నారు.
వడ్డీ రేట్లు తగ్గించే ముందు... బ్యాంకులు ఆస్తులు మరియు అప్పులను బేరీజు వేసుకోవాల్సి ఉందన్నారు. రిజర్వ్ బ్యాంక్ ద్రవ్య విధానం అనుకూలంగా ఉంటే వడ్డీరేట్లు మధ్యకాలికంగా నిలకడ మరియు తగిన స్థాయిలో ఉండవచ్చన్నారు. వడ్డీరేట్లు తగ్గించినప్పటికీ డిపాజిట్ల వృద్ధి సంతృప్తికరంగానే ఉందన్నారు.
సంబంధిత వార్తలు